Khojeh Shamsuddin Muhammad Hafez Shirazi

Khojeh Shamsuddin Muhammad Hafiz Shirazi (juga dieja Hafez) () adalah seorang ahli sufi dan penyair Parsi. Merupakan seorang putera Bahuddin, beliau dilahirkan antara 1310 hingga 1337 di Shiraz, Iran atau Parsi. Beliau terkenal dengan keindahan syair-syair sufi dan ghazal beliau. Malahan, syair-syair beliau mempunyai ciri-ciri surealisme moden.

Kehidupan 
Tidak banyak maklumat diketahui mengenai riwayat awal Hafiz. Berdasarkan syair-syair beliau, Hfiz mungkin mendapat pendidikan awal yang sempurna atau beliau sendiri yang mendidik dirinya. Ayahanda beliau pula merupakan seorang pedagang arang batu yang wafat ketika Hafiz masih lagi kecil dan menyebabkan keluarga beliau berhutang. Hafiz kemudiannya meneruskan pengajian dengan Attar Shiraz, seorang cendiakawan Parsi. Selepas itu, beliau menjadi penyair di Istana Abu Ishak dan mendapat pengaruh yang kuat di bandar kelahirannya. Hafiz juga turut mendapat jawatan sebagai guru di sekolah pengajian Quran.

Pada umurnya awal 30 tahun, tentera Muzaffarid menawan Shiraz dan Mubariz Muzaffar menyingkirkan Hafiz daripada jawatannya. Ketika pemerintahan Shah Shuja al-Din Muzaffar, Hafiz sekali lagi dilantik penyair dan guru al-Quran tetapi kemudiannya beliau terpaksa melarikan diri kerana fitnah daripada pesaing-pesaing beliau. Hafiz melarikan diri dari Shiraz ke Isfahan dan Yazd

Ketika berumur 52 tahun, hafiz sekali lagi mendapat jawatan di Istana, dan kali ini adalah atas jemputan Shah Shuja. Shah Shuja kemudiannya kalah dalam peperangan dengan Tamerlane dan terbunuh. Ketika usia tua Hafiz, beliau terpaksa bertemu dengan Tamerlane bagi mempertahankan syairnya yang dituduh sebagai syirik. Beliau wafat pada umur 69 tahun dan dimakamkan di Shiraz.

Rujukan

Pautan luar 

 Fal e Hafez (Informasi mengenai puisi Hafizdalam Bahasa Parsi)
 Seperti Memberi Kelahiran Kepada Matahari - puisi pendek Hafez
 Hafiz, Shamsuddin Muhammad Sebuah Biografi oleh Prof. Iraj Bashiri, Universiti Minnesota
 Syair Hafiz - Diterjemah oleh G.Bell
 Kecintaan dan Sebab - Hafez
 Makam Hafiz di Shiraz 
 Maklumat mengenai Hafiz di Encyclopædia Iranica (Universiti Columbia).
 Hafiz Shiraz
 Lagu-lagu Hafiz
 12 Oktober adalah hari Hafiz di Iran
 Hafiz dalam Bahasa Sweden
 Syair Hafiz di dinding di Minneapolis 
 Biografi Hafiz 

H
Kelahiran 1315
Kematian 1390